Diari Oficial de la Generalitat Valenciana


Sumari del DOGV 1248, del 20-02-1990 (1990/816610)

ORDRE de 7 de febrer de 1990, de la Conselleria d'Economia i Hisenda, per la qual es delega la facultat d'autorització i disposició de despeses del Capítol 2n.
---------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1990/02/07/(1)/dof/vci/html**

### Dades del document

Número de DOGV
:   1248

Data del DOGV
:   20-02-1990

Secció del DOGV
:   DISPOSICIONS GENERALS

Número del document
:   1990/816610


Data del document
:   07-02-1990

Organisme emissor
:   Conselleria d'Economia i Hisenda

Tipus de document
:   Ordre

Anàlisi jurídica

Ordre de 7 de febrer de 1990, de la Conselleria de Cultura, Educació i Ciència, per la qual es delega la facultat d'autorització i disposició de despeses del capítol 2n.  
Per Decret del Consell de la Generalitat Valenciana 176/1989, de 24 de novembre, es desplega l'article 57.1 de la Llei 4/1984, de 13 de juny, que regula les despeses excloses de fiscalització prèvia.  
Una de les característiques del sistema és la necessitat d'utilitzar els acomptes de caixa fixa per als pagaments de despeses per import inferior a 100.000 pessetes, i per això no poden efectuar-se propostes de pagaments directes a favor de perceptors, per entrada al sistema informàtic, sense perjudici de poder utilitzar els acomptes de caixa fixa fins a l'import de 500.000 pessetes, no obstant això, podran atendre's posteriorment despeses mitjançant pagaments directes als perceptors per les quanties compreses entre 100.000 i 500.000 pessetes.  
Per a la gestió adequada dels crèdits del Capítol 2n. de la Secció 06 dels Pressupostos de la Generalitat Valencia, cal dictar les normes concordants sobre l'autorització i disposició de despeses del Capítol esmentat, per això,  
ORDENE:  
Article primer  
Es delega en el Secretari General de la Conselleria d'Economia i Hisenda la facultat d'autoritzar i disposar les despeses del capítol 2n. de tots els programes de la Conselleria d'Economia i Hisenda, fins al límit màxim d'utilització dels acomptes de caixa fixa que estableix el paràgraf 2n., de l'article 2, del Decret del Consell 176/1989, de 24 de novembre.  
Article segon  
Es delega en els Directors Generals de Pressupostos, Economia i Política Financera, Tresor i Patrimoni, Tributs, Direcció General de Règim Econòmic de la Seguretat Social i Intervenció General, la facultat d'autoritzar i disposar les despeses dels seus corresponents programes del capítol 2n., fins al límit d'utilització obligatòria dels acomptes de caixa fixa que estableix el paràgraf 2n., de l'article 2, del Decret del Consell 176/1989, de 24 de novembre.  
Article tercer  
Igualment, es delega en els Directors Territorials al servei de la Conselleria d'Economia i Hisenda la facultat d'autoritzar i disposar les despeses dels seus corresponents programes del capítol 2n., fins al límit d'utilització obligatòria dels acomptes de caixa fixa que estableix el paràgraf 2n., de l'article 2, del Decret del Consell 176/1989, de 24 de novembre.  
Article quart  
La Secretaria General dictarà les normes a què ha de subjectar-se la gestió dels corresponents programes del Capítol 2n. les despeses dels quals excedesquen el límit de la delegació, compresa en els articles 2 i 3 anteriors.  
Article cinquè  
L'exercici de les facultats delegades en virtut d'aquesta Ordre, s'ajustarà al que disposa l'article 68 de la Llei de Govern Valencià 5/1983, de 30 de desembre.  
València, 7 de febrer de 1990.   
El Conseller d'Economia i Hisenda:   
Antoni Birlanga Casanova.


Còpia Permalink ELI